b"\n_START_ARTICLE_\nAntonio Torres Ordu\xc3\xb1a\n_START_SECTION_\nBiografia\n_START_PARAGRAPH_\nEstudi\xc3\xa0 dret a la Universitat de Val\xc3\xa8ncia i fou nomenat cap del Partit Conservador a la comarca de la Marina. Fou alcalde de Benissa de 1877 a 1882, diputat provincial d'Alacant entre 1877 i 1884._NEWLINE_Fou elegit diputat a Corts per primer cop a les eleccions generals espanyoles de 1884 pel districte de D\xc3\xa9nia, i fou escollit successivament diputat per La Vila Joiosa a les eleccions de 1891, 1893, 1898 i 1901 i per Pego a les de 1914. Tamb\xc3\xa9 fou escollit senador per la prov\xc3\xadncia d'Alacant a les eleccions de 1903, 1907 i 1910. Aprofit\xc3\xa0 el seu mandat parlamentari per a fomentar la construcci\xc3\xb3 de carretes al seu districtes, donar suport l'exportaci\xc3\xb3 de panses i la concessi\xc3\xb3 d'ajudes als agricultors per les plagues de la fil\xc2\xb7loxera. _NEWLINE_Fou tan gran el seu poder a la Marina que fins i tot el 1914 va pactar amb el dirigent liberal del Baix Segura, Trinitario Ruiz Capdep\xc3\xb3n, l'anomenat Pacte del Barranquet, pel qual asseguraven la pres\xc3\xa8ncia l'un a l'altre a les Corts. Fou un dels grans cacics pol\xc3\xadtics de la Marina Baixa juntament amb Alejandro Sendra Burgos de Pego, Jos\xc3\xa9 Antonio Cervera de D\xc3\xa9nia, Francisco Goz\xc3\xa1lbez de Cocentaina i Francisco Molt\xc3\xb3 Valor d'Alcoi. A la seva mort fou substitu\xc3\xaft com a diputat per Jos\xc3\xa9 Torres Sala."